hotchpotch/miracl-hf-unified huggingface dataset:
Vasiliká
Vasiliká () on Kreikan kaupunki sekä samanniminen Thérmin kunnan kunnallisyksikkö (Δημοτική Ενότητα Βασιλικών, "Dimotikí Enótita Vasilikón") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 9 911 ja varsinaisen Vasilikán kaupungin väkiluku 3 762 (vuonna 2011).
Vasilikán kaupunki sijaitsee linnuntietä noin 25 kilometriä kaakkoon Thessalonikin keskustasta. Vasilikán kunnallisyksikkö käsittää Thérmin kunnan itäosan.
Vasiliká oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thérmin kuntaan yhdessä Míkran kanssa, jolloin se muuttui uuden kunnan kunnallisyksiköksi.
Vasilikán kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Vília
Vília (), aiemmin Eidyllía (Ειδυλλία), on Kreikan kylä sekä samanniminen Mándra-Eidyllían kunnan kunnallisyksikkö (Δημοτική Ενότητα Βιλίων, "Dimotikí Enótita Vilíon") ja entinen itsenäinen kunta. Se sijaitsee Länsi-Attikan alueyksikössä Attikan alueella. Koko kunnallisyksikön väkiluku on 1 753 ja varsinaisen Vílian kylän väkiluku 1 269 (vuonna 2011).
Vílian kylä sijaitsee linnuntietä noin 40 kilometriä luoteeseen Ateenan keskustasta. Se sijaitsee laaksossa, jonka pohjoispuolella ovat Kithairónas- ja Pástra-vuoret ja eteläpuolella Patéras-vuori. Kylä on rakennettu noin 600 metrin korkeuteen merenpinnasta. Vílian kunnallisyksikkö käsittää Mándra-Eidyllían kunnan länsiosan ja ulottuu Korintinlahden itäpään rannikolle saakka.
Vília oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Erythréen, Mándran ja Oinóin kanssa, jolloin se muuttui uuden kunnan kunnallisyksiköksi.
Vílian kunnallisyksikkö muodostuu seuraavista kyläyhdyskunnista ja asutuksista:
Zefýri
Zefýri (; myös "Zefíri") on Kreikan kaupunki sekä samanniminen Fylín kunnan kunnallisyksikkö (Δημοτική Ενότητα Ζεφυρίου, "Dimotikí Enótita Zefyríou") ja entinen itsenäinen kunta. Se sijaitsee Länsi-Attikan alueyksikössä Attikan alueella. Kaupungin ja kunnallisyksikön väkiluku on 9 454 (vuonna 2011).
Zefýrin kaupunki sijaitsee linnuntietä noin 10 kilometriä pohjoiseen Ateenan keskustasta. Se on Ateenan esikaupunkeja, ja sen läpi kulkevat A6-valtatie eli Attikan valtatie sekä Aerodrómio–Kiáto-rautatie.
Zefýri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fylín kuntaan yhdessä Áno Liósian kanssa, jolloin se muuttui uuden kunnan kunnallisyksiköksi.
Hiipivä tiikeri, piilotettu lohikäärme: Kohtalon miekka
Hiipivä tiikeri, piilotettu lohikäärme: Kohtalon miekka ("Crouching Tiger, Hidden Dragon: Sword of Destiny") on Yuen Woo-pingin ohjaama yhdysvaltalais-kiinalainen kung fu -elokuva, joka sai ensi-iltansa helmikuussa 2016. Elokuva pohjautuu Wang Du Lun "Iron Knight, Silver Vase" -romaaniin ja on jatkoa vuonna 2000 julkaistulle "Hiipivä tiikeri, piilotettu lohikäärme" -elokuvalle.
Tortolì
Tortolì on kaupunki Sardinian saarella olevassa Nuoron maakunnassa. Se sijaitsee saaren itärannikolla. Kaupungissa on noin 11 000 asukasta.
Kunnan kylistä Arbatax on suosittu matkailukohde, jossa on useita uimarantoja ja huvipursisatama. Tortolìssa on kaksi rannikon puolustamiseen rakennettua tornia: 1500-luvulta peräisin oleva "Torre di San Miguel" Arbataxin sataman läheisyydessä sekä "Torre di San Gemiliano".
Armo
Armo on laaja käsite joka viittaa esimerkiksi anteeksiantoon ja hyväntahtoisuuteen monissa eettisissä, laillisissa, uskonnollisissa ja sosiaalisissa asiayhteyksissä.
Armo voi viitata myötätuntoiseen käytökseen joko jonkinlaisessa voimasuhteessa ylemmän tahon osalta voimankäytön kohdetta kohtaan (esimerkiksi tuomarin ollessa armelias syytettyä kohtaan) tai jonkin humanitaarisen kolmannen tahon osalta.
Armo on myös suomalainen miehen etunimi, kuten esimerkiksi päätoimittaja ja kirkkoneuvos Armo Nokkalalla (1908–1962).
Armeliaisuus on useissa uskonnoissa jumalan piirre tai hyve kyseisiin uskontoihin liittyvissä eettisissä järjestelmissä.
Didanu
Didanu oli varhainen hallitsija Assyrian valtakunnan alkuvaiheessa. Hänet on listattu ykdeksäntenä joukossa ”seitsemäntoista kuningasta, jotka asuivat teltoissa” Mesopotamian Chroniclessa. Didanua edelsi Harsu , ja häntä seurasi Hana. Tällä hetkellä ei ole muuta tietoa Didanun hallituskaudesta.
Hana (kuningas)
Hana oli varhainen hallitsija Assyrian valtakunnan alkuvaiheessa. Hänet on listattu kymmenentenä joukossa ”seitsemäntoista kuningasta, jotka asuivat teltoissa” Mesopotamian Chroniclessa. Hanaa edelsi Didanu, ja häntä seurasi Zuabu. Tällä hetkellä ei ole muuta tietoa Hanan hallituskaudesta.
Zuabu
Zuabu oli varhainen hallitsija Assyrian valtakunnan alkuvaiheessa. Hänet on listattu yhdentenätoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Zuabua edelsi Hana , ja häntä seurasi Nuabu. Tällä hetkellä ei ole muuta tietoa Zuabun hallituskaudesta.
Kele
Kele voi tarkoittaa seuraavia:
Nuabu
Nuabu oli varhainen hallitsija Assyrian valtakunnan alkuvaiheessa. Hänet on listattu kahdentenatoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Nuabua edelsi Zuabu, ja häntä seurasi Abazu. Tällä hetkellä ei ole muuta tietoa Nuabun hallituskaudesta.
Abazu
Abazu oli hallitsija Assyrian valtakunnan alkuvaiheessa. Hän on yksi niistä ”seitsemästätoista kuninkaasta, jotka asuivat teltoissa”. Mesopotamian kronikoiden mukaan Abazua edelsi Nuabu, ja häntä seurasi Belu. Abazun hallituskaudesta ei ole juuri mitään tietoa.
Tuli kulje kanssani
Tuli kulje kanssani on hardcore punk -yhtye Abduktion esikoisalbumi, joka julkaistiin toukokuussa 2005 levymerkillä Fullsteam Records. Albumin nimi on viittaus vuonna 1992 julkaistuun yhdysvaltalaiseen elokuvaan "Twin Peaks – Tuli kulje kanssani".
Albumi sai erinomaisen vastaanoton. Soundin Ville Sorvali antoi albumille täydet viisi tähteä. Hän sanoi suoraviivaisen ja vihanpurkauksia suoltavan paahdon olevan varsin kaukana perinteisestä suomalaisesta hardcore-musiikista, jonka ennalta-arvaamattomuus ja luovuus antavat sille tarttumapintaa ja tekevät siitä mielenkiintoisen teoksen. Dome.fi -sivuston Arttu Tolonen kehui suomen kielen käyttöä. Hän piti albumia alkuun yksioikoisena, mutta totesi kappaleiden muodostuvan ajan kanssa omiksi yksilöikseen. Imperiumin Jani Leppänen piti albumia lähestymistavasta riippuen piristävänä tai vaihtoehtoisesti masentavana kokonaisuutena lukuisine koukkuineen, joka ei sisällä yhtäkään huonoa kappaletta. Desibelin Ilkka Valpasvuo piti positiivisena muutoksen solisti Mikko Suikkasen ulosannin selkeytymistä aikaisempaan tuotantoon verrattuna, ja piti albumia omalla sarallaan vakuuttavana teoksena sekä edeltävää tuotantoakin tiukempana tuotoksena.
Kaikki kappaleet säveltänyt Jukka Laajakallio sekä sanoittanut Mikko Suikkanen.
Belu
Belu oli varhainen hallitsija Assyrian valtakunnan alkuvaiheessa. Hänet on listattu neljäntenätoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Belua edelsi Abazu , ja häntä seurasi Azarah. Tällä hetkellä ei ole muuta tietoa Belun hallituskaudesta.
Azarah
Azarah oli varhainen hallitsija Assyrian valtakunnan alkuvaiheessa. Hänet on listattu viidentenätoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Azarahia edelsi Belu, ja häntä seurasi Ushpia. Tällä hetkellä ei ole muuta tietoa Azarahin hallituskaudesta.
Bafatá
Bafatá on kaupunki sekä osa-alue eli sektori Guinea-Bissaussa. Se sijaitsee Gebajokeen laskevan Colufen suussa 140 kilometriä Bissausta itään. Kaupunki on Bafatán alueen hallinnollinen keskus. Kaupungissa on 28 298 ja osa-alueella 68 956 asukasta (vuonna 2009, väestönlaskenta). Osa-alueen pinta-ala on 837,0 neliökilometriä.
Bafatá oli pieni kylä vuoteen 1907 saakka, jolloin Portugalin siirtomaavallan edustaja siirtyi sinne Gebasta. Bafatá sai kaupungin statuksen vuonna 1917.
Nykyään Bafatá on Guinea-Bissaun toiseksi suurin kaupunki. Sen asukkaat ovat etupäässä fulbeja ja mandinkoja. Kaupunki on huomattava kaupan ja käsityöammattien keskus. Sen tärkein teollisuuslaitos on tiili- ja kattotiilitehdas. Bafatán kautta kulkee maantie Guineaan.
When the Shit Hits the Man
When the Shit Hits the Man on hardcore punk -yhtye Hero Dishonestin neljäs studioalbumi. Se julkaistiin 10. lokakuuta 2006 levymerkillä Combat Rock Industry.
Albumi sai hyvän vastaanoton. Imperiumin Tuomas Valtanen sanoi yhtyeen ”rääkkäävän soittimia” vimmatulla energialla, ja kutsui albumia kivenkovaksi ja aidoksi hardcore punkiksi, joka on sopivan kieli poskessa tehty. Hän luki itse yhtyeen kotimaisen hardcoren parhaimmistoon, vaikka myönsikin, ettei albumia jaksa kuunnella kertaa enempää. Niin ikään Soundin Ville Pirinen totesi albumin sopivan lähtökohtaisesti vain tyylilajista valmiiksi pitäville, sekä kehui teoksen huumorilla höystettyä meininkiä vaihtoehtona totiselle paahtamiselle. Desibelin Tuomas Tiainen piti albumia otteessaan pitävänä tuotoksena. Hän kuvaili luovasti sävelletyksi, terävästi sanoitetuksi, lähes täydelliseksi tiukkatempoiseksi levyksi. Lammaszinen Tuomas Koskinen kutsui albumia nerokkaaksi, hauskaksi ja viihdyttäväksi, sekä piti sitä vuoden parhaana kotimaisena hardcore punk -julkaisuna.
Kaikki kappaleet säveltänyt ja sanoittanut Hero Dishonest, paitsi kappale 9 Deep Wound.
Pahsimeroi
Pahsimeroijoki on noin 95 kilometriä (59 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja on Salmonjoen sivujoki. Salmon on edelleen Snake- ja Columbiajokien sivujoki.
Joen valuma-alue on noin 2 142 km ja keskimääräinen virtaama ennen Salmonjokeen yhtymistä, on ollut 6,5 m/s vuosina 1910–2005. Suurin mitattu virtaama on 20,1 m/s (4. kesäkuuta 1986) ja pienin 2,5 m/s (6–8. heinäkuuta 1989).
Joki saa alkunsa 2 355 metrin korkeudessa Borah Peakin, Idahon korkeimman vuoren, itäpuolella Lost River Range -vuoristossa Custerin piirikunnan itäosassa. Aluksi joki virtaa pohjoiseen ja koilliseen noin 20 kilometriä, minkä jälkeen se virtaa luoteeseen yhtyäkseen Salmonjokeen Ellisin lähellä. Viimeiset noin 30 kilometriä joki kulkee Custerin ja Lemhin piirikunnan välistä rajaa. Joen laskiessa Salmonjokeen sen korkeus merenpinnasta on 1 412 metriä.
Joki kulkee Lost River- ja Lemhivuoristojen välisessä laaksossa, ja sitä ruokkivat vuoristopurot katoavat laakson soraan ja virtaavat jokeen pääasiassa maanalaisena virtauksena.
Vuoden 1990 jälkeen tehdyissä tutkimuksissa joessa on havaittu seuraavia kaloja:
Suomen Psykiatriyhdistys
Suomen Psykiatriyhdistys on suomalainen järjestö, jonka tarkoituksena on edistää psykiatrian tieteellisen ja ammatillisen toiminnan edellytyksiä sekä mielenterveystyötä. Tarkoituksensa toteuttamiseksi yhdistys järjestää kokouksia ja koulutusta, osallistuu kansainväliseen psykiatrian alan toimintaan, toimittaa julkaisuja, myöntää apurahoja, tekee aloitteita ja esityksiä sekä antaa asiantuntijalausuntoja.Yhdistyksen jäseneksi voidaan hyväksyä jokainen Suomessa laillistettu lääkäri, jonka toimiala vastaa yhdistyksen tarkoitusta. Suomen Psykiatriyhdistyksen toimitilat sijaitsevat Helsingissä.
Yhdistyksen tehtävät:
WPA
WPA voi tarkoittaa seuraavia:
Pleasure/Disgust
Pleasure/Disgust on hardcore punk -yhtye Hero Dishonestin esikoisalbumi, joka julkaistiin 4. huhtikuuta 2001 levymerkillä If Society.
Lammaszinen Jouni Parkku piti albumia kelvollisena, vaikka kuvailikin äänimaailmaa puiseksi ja tasapaksuksi.
Yvonne Elliman
Yvonne Marianne Elliman (s. 29. joulukuuta 1951) on yhdysvaltalainen laulaja, joka esiintyi neljä vuotta Jesus Christ Superstar -oopperan ensimmäisessä kokoonpanossa. Hän kirjoitti useita hittikappaleita 1970-luvulla ja hänen kappaleensa ”If I Can’t Have You” sijoittui 1. sijalle Yhdysvalloissa. Kyseinen kappale oli myös vuoden 1977 elokuvan "Saturday Night Fever – lauantai-illan huumaa" soundtrackissa. Pitkän 1980- ja -90-luvuilla pitämänsä tauon jälkeen Elliman teki comeback-albumin vuonna 2004, jatkaen musiikillista uraansa vielä 2010-luvullakin.
Midnight Star
Midnight Star on yhdysvaltalainen yhtye, joka levytti useita hittejä 1980-luvulla.
J. J. Fad
J. J. Fad (tunnettu myös nimellä Original J. J. Fad) on yhdysvaltalainen hip hop -yhtye Rialtosta, Kaliforniasta. Yhtyeen kaikki jäsenet ovat naisia. Nimi on akronyymi J. J. Fadin alkuperäisten jäsenien nimistä: Juana, Juanita, Fatima, Anna ja Dania. Tosin yhtyeen muuttaessa kokoonpanoansa myös nimen merkitys muuttui: nykyään se tarkoittaa jäsenien mukaan ”Just, Jammin’, Fresh and Def.” J. J. Fadin kappale ”Supersonic”, jonka N.W.A-yhtyeeseen kuuluva Arabian Prince tuotti, oli R&B-listan 30 parhaimman joukossa ja myi kultaa.
Naucalpan
Naucalpan, viralliselta nimeltään Naucalpan de Juárez on Meksikon kaupunki, joka sijaitsee aivan Méxicosta koilliseen. Nimi tulee nahuatlinkielisestä sanasta, joka tarkoittaa ”neljän naapuruston (tai neljän talon) sijaintia”.
Boulevard des airs
Boulevard des airs on ranskalainen rockyhtye, joka perustettiin vuonna 2004.
Ibeyi
Ibeyi on kuubalaistaustainen ranskalainen duo, joka koostuu kaksoissisarista Lisa-Kaindé Diazista ja Naomi Diazista. Duo laulaa englanniksi, espanjaksi, jorubaksi ja ranskaksi. Joruba on nigerialainen kieli, jota sisarusten esi-isät puhuivat ennen joutumista espanjalaisten orjiksi Kuubaan 1700-luvulla. Lisa laulaa Naomin soittaessa perinteisiä perulais-kuubalaisia lyömäsoittimia cajonia ja batáa. Lisa soittaa myös pianoa.
Joruban kielellä yhtyeen nimi ”Ibeyi” (Ìbejì) tarkoittaa kaksosia.
Duon musiikissa on vaikutteita niin jorubalaisesta, ranskalaisesta kuin afrokuubalaisesta musiikista, johon he lisäävät rytmikästä jazzmusiikkia ja perinteisillä soittimilla tehtyjä sampleja.
Pío García-Escudero
Pío García-Escudero Márquez, Badaránin 4. kreivi, (s. 28. lokakuuta 1952 Madrid) on espanjalainen kansanpuolueen poliitikko. García-Escudero on ollut Espanjan senaatin puheenjohtaja joulukuusta 2011 alkaen.
Pío García-Escudero on koulutukseltaan arkkitehti.
Jake Guentzel
Jake Guentzel (s. 6. lokakuuta 1994 Omaha, Nebraska, Yhdysvallat) on yhdysvaltalainen jääkiekkoilija, ja Stanley Cup-voittaja, joka pelaa NHL-joukkue Pittsburgh Penguinsissa. Hän on pelipaikaltaan laitahyökkääjä. Penguins varasi Guentzelin kolmannella kierroksella 77. pelaajana vuonna 2013.
Bolama
Bolama on kaupunki Guinea-Bissaussa. Se sijaitsee Bissagossaariin kuuluvalla Bolaman saarella 33 kilometriä Bissausta linnunteitse kaakkoon. Kaupunki on Bolaman alueen hallinnollinen keskus. Kaupungissa on 4 819 ja osa-alueella 10 206 asukasta (vuonna 2009, väestönlaskenta). Osa-alueen pinta-ala on 450,8 neliökilometriä.
Saaren kanta-asukkaita olivat biafadat ja bissagot, mutta välillä se oli pitkään autiona. Portugalilaiset, hollantilaiset, ranskalaiset ja englantilaiset kiistelivät alueen kauppapaikkojen hallinnasta, ja vuonna 1753 Bissaun sotilaskomentaja julisti Bolaman Portugalin hallitsemaksi. Saari jäi kuitenkin asumattomaksi, ja vuonna 1792 sinne asettui joukko englantilaisia uudisasukkaita. Trooppiset sairaudet ja bissagojen hyökkäykset saivat heidät hylkäämään paikan jo seuraavana vuonna.
Portugali ja Englanti kiistelivät alueesta vuoteen 1870 saakka, jolloin se julistettiin Yhdysvaltojen välityksellä Portugalin omaisuudeksi. Portugalin Guineaa perustettaessa vuonna 1879 Bolamasta tuli siirtomaan pääkaupunki. Bolaman kulta-aikaa olivat 1800-luvun kaksi viimeistä vuosikymmentä, jolloin se oli tärkeä maapähkinöiden, kumin, vahan, vuotien ja norsunluun kaupan keskus. Bolamaan pystytettiin komeita julkisia rakennuksia ja asuintaloja, ja vuonna 1913 se sai kaupungin statuksen.
Kaupunki alkoi taantua jo 1900-luvun alussa, jolloin alueen väestöryhmien sodat lopettivat kaupankäynnin. Portugalilaisten aloitettua mannermaan valloituksen vuonna 1915 Bissausta tuli alueen tärkein satama ja kauppapaikka, ja vuonna 1941 siitä tehtiin myös siirtomaan pääkaupunki. Bolamaan 1970-luvulla perustettu hedelmien jalostuslaitos suljettiin seuraavan vuosikymmenen puolivälissä.
Nykyään Bolama on raunioituva siirtomaa-arkkitehtuurin museo. Sen rakennuskannan suojelu on osoittautunut mahdottomaksi, eivät yritykset Unescon maailmanperintökohteen aseman saamiseksi ole johtaneet tulokseen. Kaupungin väkiluku pienenee ja nuoriso muuttaa Bissauhun parempien koulutus- ja työmahdollisuuksien takia.
Adrian Gomboc
Adrian Gomboc (s. 20. tammikuuta 1995) on slovenialainen judon Euroopan-mestari..
Gomboc saavutti Euroopan nuorten olympiafestivaaleilla 2011 hopeaa alle 60 kg:n sarjassa. Hän sai alle 21-vuotiaiden MM-kilpailuissa pronssia 66 kg:n painoluokassa 2013. Aikuisten EM-kilpailuissa hän oli samassa painoluokassa seitsemäs Montpellier’ssa 2014 ja viides Kazanissa 2016. Rio de Janeiron olympialaisissa 2016 hän sijoittui 66-kiloisissa viidenneksi hävittyään pronssiottelussa uzbekistanilaiselle Rišod Sobirovlle.
Gomboc saavutti Varsovan EM-kilpailuissa 2017 hopeaa 66 kg:n painoluokassa. Loppuottelussa hän hävisi ukrainalaiselle Heorhi Zantarajalle. Hän voitti saman painoluokan Euroopan-mestaruuden Tel Avivissa 2018 kukistettuaan finaalissa italialaisen Matteo Medvesin.
Gomboc on saavuttanut Masters-, Grand Slam- ja Grand Prix -kilpailuissa kaksi turnausvoittoa ja yhden kolmossijan. Maailmancupeissa ja Continental Open -kilpailuissa hänellä on kaksi voittoa ja kaksi kolmossijaa. Hän on voittanut aikuisten sarjassa kuusi Slovenian-mestaruutta.
Visulahti
Visulahti on Mikkelin Visulahdessa sijaitseva vuonna 1980 avattu matkailukeskus. Se on samantyylinen kuin Puuhamaa sillä siellä ei ole perinteisiä huvipuistolaitteita. Se koostuu viidestä alueesta: Dinosauria, HyperDino, Visulahden vahakabinetti, Xon-puisto ja Lahti Karting Center. Dinosauriassa on kaksi eri uima-allasta ja kolme isoa vesiliukumäkeä. Visulahdessa on myös majoitustiloja sekä leirintäalue. Visulahden omistaa espanjalainen Aspro Ocio S.A. vuonna 2007 ostamansa Puuharyhmä Oyj:n kautta.
Alexander Nouri
Alexander Nouri (الکساندر نوری‎‎, s. 20. elokuuta 1979) on iranilais-saksalainen jalkapallovalmentaja ja entinen keskikenttäpelaaja.
Nouri hankki pelilliset oppinsa Werder Bremenin juniorijoukkueessa, mutta läpimurto edustusmiehistöön jäi kuitenkin tekemättä. Vuonna 1999 hän pelasi lainalla Seattle Soundersissa. Saksan kentillä Nouri teki läpimurtonsa KFC Uerdingenissa, jossa hän pelasi yli 80 ottelua. Nouri ei koskaan noussut Bundesliigatason pelaajaksi, vaan edusti alempien sarjatasojen joukkueita. Hän lopetti uransa VfB Oldenburgissa vuonna 2011.
Valmennuruansa Nouri aloitti kesällä 2011 VfB Oldenburgin juniorivalmentajana. Marraskuussa hän siirtyi edustusjoukkueen valmennustiimiin apuvalmentajaksi ja keväällä 2013 urheilutoimenjohtajaksi. Nourin pesti Oldenburgissa huipentui seuran päävalmentajuuteen kaudella 2013/14. Hän luotsasi seuran Regionalligan kolmanneksi. Kauden jälkeen Nouri siirtyi Werder Bremenin organisaatioon reservijoukkueen apuvalmentajaksi. Lokakuussa hän korvasi Viktor Skrypnykin reservijoukkueen päävalmentajana.
Syyskuun puolivälissä 2016 Nouri korvasi Skripnikin Werder Bremenin edustusjoukkueen päävalmentajana. Nourin johdolla putoamiskamppailuun juuttuneen Werder Bremenin peli piristyi ja lokakuussa seura teki hänen kanssaan kauden loppuun ulottuvan sopimuksen. Nourin johdolla Bremen nousi sarjan häntäpäästä taistelemaan jopa paikasta Eurooppa-liigaan. Erityisen vahva jakso Bremenillä alkoi helmikuun puolivälissä, jonka jälkeen joukkue pelasi 11 ottelua tappioitta. Ennen Bundesliigan viimeistä kierrosta Bremen teki Nourin kanssa kesään 2019 ulottuvan jatkosopimuksen.
Kausi 2017/18 lähti Nourin valmentamalta Bremeniltä heikosti liikkeelle. Joukkue ei voittanut yhtään pelaamistaan kymmenestä ensimmäisestä Bundesliiga-ottelusta ja vajosi putoamiskamppailuun. Seurajohto erotti Nourin lopulta lokakuun lopussa 2017, kun Bremen oli kärsinyt 3–0 tappion FC Augsburgille.
Syyskuun puolivälissä 2018 Nourista tuli 2. Bundesliigan FC Ingolstadtin päävalmentaja. Nourin johdolla Ingolstadtin syöksykierre jatkui ja joukkue vajosi sarjan jumboksi. Seurajohto erotti Nourin jo marraskuun lopussa.
Nouri syntyi saksalaisessa pikkukaupunki Buxtehudessa. Hänen isänsä on iranilainen ja äitinsä saksalainen. Nourilla on Saksan ja Iranin kaksoiskansalaisuus.
High Stakes &amp; Dangerous Men
High Stakes & Dangerous Men on brittiläisen hard rock -yhtye UFOn kolmastoista studioalbumi, joka julkaistiin huhtikuussa 1992. Albumilla alkuperäinen basisti Pete Way teki paluun yhtyeeseen.
Ain’t Misbehavin’ (albumi)
Ain’t Misbehavin’ on brittiläisen hard rock -yhtye UFOn EP-levy, joka julkaistiin vuonna 1988.
Cacheu
Cacheu on kaupunki sekä osa-alue eli sektori Guinea-Bissaussa. Se sijaitsee lähellä Cacheujoen suuta sata kilometriä Bissausta luoteeseen. Kaupunki on Cacheun alueen hallinnollinen keskus. Kaupungissa on 5 674 ja osa-alueella 18 563 asukasta (vuonna 2009, väestönlaskenta). Osa-alueen pinta-ala on 1 004,4 neliökilometriä.
Cacandan alueelle perustettu Cacheu oli yksi portugalilaisten ensimmäisistä tukikohdista Guineassa. He rakensivat sinne linnoituksen vuonna 1588. Kap Verden kuvernööri nimitti sinne ensimmäisen Portugalin kruunun edustajan vuonna 1614. Hollantilaiset miehittivät paikkakunnan vuonna 1624, mutta portugalilaiset saivat sen jälleen haltuunsa vuonna 1630. Vuonna 1676 perustettiin orjakauppaa harjoittanut Cacheun kauppakomppania, joka ei kuitenkaan onnistunut saamaan haltuunsa alueen kauppamonopolia.
1700-luvulla Cacheu taantui, eikä sen varuskunta pystynyt estämään englantilaisten ja ranskalaisten laajentumispyrkimyksiä. Ympäröivän alueen valloittaminen alkoi vasta vuonna 1871 hyökkäyksellä Cacandaan, mutta vuonna 1878 tehty rangaistusretki Boloriin päättyi tappioon. Bolamasta käsin hallitun Portugalin Guinean perustaminen vuonna 1879 vähensi Cacheun merkitystä entisestään. Vuonna 1914 alueen hallinto siirrettiin Canchungoon.
Guinea-Bissaun itsenäistymisen jälkeen Cacheusta tuli aluehallinnon keskus, mutta sen talous on jatkanut taantumistaan. Kaupungin infrastruktuuria parannettiin vuonna 1988 vietettyjä 400-vuotisjuhlia varten. Alueen kehitysnäkymät liittyvät Farimin läheltä löydetyn suuren fosfaattiesiintymän hyödyntämiseen. Cacheusta odotetaan tulevan satama, jossa fosfaatti lastataan valtamerialuksiin.
Propaniili
Propaniili (CHNClO) on aromaattisiin amideihin kuuluva orgaaninen yhdiste. Yhdistettä voidaan käyttää maataloudessa herbisidinä erityisesti riisiviljelmillä.
Huoneenlämpötilassa propaniili on valkoista tai teknisenä tuotteena ruskehtavaa kiteistä ainetta. Yhdiste liukenee vain hyvin vähäisessä määrin veteen ja paremmin moniin orgaanisiin liuottimiin kuten etanoliin, asetoniin ja bentseeniin. Propaniilin herbisidiset ominaisuudet johtuvat siitä, että se inhiboi fotosynteesin fotosysteemi II:n aikana tapahtuvaa elektroninsiirtoketjua ja se tehoaa useisiin rikkakasveihin.. Propaniili ärsyttää ihoa ja hengitysteitä. Sillä altistumisesta voi seurata methemoglobiinin muodostumista veressä. mikä ilmenee ihon sinertymisenä. Aineelle altistuminen voi aiheuttaa päänsärkyä ja huimausta.
Propaniilia valmistetaan 3,4-dikloorianiliinin ja propionyylikloridin tai 3,4-dikloorianiliinin ja propaanihapon välisellä reaktiolla tionyylikloridin läsnä ollessa. Propaniilia käytetään erityisesti riisiviljelmillä, mutta tämän lisäksi myös vehnä- ja perunaviljelmillä. Yhdysvalloissa propaniilin käyttö vuonna 2007 oli noin 1,8–2,3 miljoonaa kiloa.
Unkle
UNKLE (tyyliteltynä myös U.N.K.L.E. ja tunnettu joskus nimellä UNKLE Sounds) on brittiläinen yhtye, jonka koulukaverukset James Lavelle ja Tim Goldsworthy perustivat vuonna 1992. Yhtyeen musiikki luokitellaan usein trip hopiksi. Kuuluisa yhdysvaltalainen tuottaja DJ Shadow kuului myös ennen yhtyeeseen.
Lähtevien laivojen kaupunki
Lähtevien laivojen kaupunki on Aino Kallaksen novellikokoelma, jonka on julkaissut vuonna 1913 Otava.
Teos sisältää kuusi novellia ja sarjan "Saarenmaalainen intermezzo", jossa on kymmenen pienoisnovellia. Kokoelman vironsi Friedebert Tuglas, ja käännös ilmestyi Noor-Eestin kustantamana samana vuonna kuin alkuteos. Kallas suunnitteli teoksen nimeksi alkujaan "Seitsemän novellia", missä toistuu hänen tuotannossaan esiintyvä seitsenluku.
Teos on jo nimivalinnaltaan ja myös aihepiiriltään merellinen, kuten Kallaksen aiemmat teokset, joskin meri rajana on läsnä vertauskuvallisempana ja runollisempana.
Kokoelma päätti kuuden vuoden pituisen hiljaisen kauden. Sen tausta on kuitenkin kauempana. Aloitusnovelleina ovat vallankumousnovellit "Vanhan Orgin kuolema" (1906) ja "Bernhard Riives" (1908). Päätösnovelli "Lasnamäen valkea laiva" valmistui 1913. Teos edustaa kautta, jonka aikana Kallas siirtyi virolaisesta realismista symbolismin ja impressionismin vaiheeseen.
Teos ilmestyi "Titanicin" uppoamisen jälkeen. Vuorikuru pohtii väitöskirjassaan, onko tapahtumalla ollut vaikutusta novellien lopulliseen sisältöön, mutta päätyy toteamaan, että valtaosan novelleista Kallas kirjoitti ennen onnettomuutta. Meriaiheisia teosnimiäkin hänellä on ollut jo aiemminkin. "Titanicia" hän käsittelee sitten seuraavassa kokoelmassa "Seitsemän. Titanic-novelleja" (1914).
Novelli "Lasnamäen valkea laiva" on novellin "Yksi kaikkien edestä" ohella Kallaksen keskeisin teos ja tutkituin hänen novelleistaan.
Teoksen saamat arvostelut olivat varsin myönteisiä. Etenkin Anna-Maria Tallgren kehui sitä Helsingin Sanomissa arviossaan, joka oli arvioista ensimmäinen. Hyvin harvassa arviossa oli kielteisiä sävyjä.I
Bernhard Riives 
Vanhan Orgin kuolema
II
 Uskontunnustus
III
Pimeys
Vieras
Yksi kaikkien edestä
Lasnamäen valkea laiva
Junkie XL
Tom Holkenborg (s. 8. joulukuuta 1967), joka tunnetaan paremmin taiteilijanimeltään Junkie XL (joskus JXL), on alankomaalainen multi-instrumentalisti, säveltäjä, DJ, tuottaja sekä äänisuunnittelija. Hän käyttää taiteilijanimeä JXL tilanteissa, joissa termi ”Junkie” (englanninkielinen alatyylinen vertaus huumeidenkäyttäjästä) saattaa loukata ihmisiä. Junkie XL on tunnettu ehkä parhaiten remixistään Elvis Presleyn kappaleesta ”A Little Less Conversation”, josta tuli maailmanlaajuinen hitti vuonna 2002.
Men Going Their Own Way
Men Going Their Own Way ('Miehet menevät omaa tietään') eli MGTOW on amerikkalainen elämäntapa ja lähinnä verkossa toimiva miesasialiike, jossa miehet haluavat kulkea omaa tietään elämässä ilman seksiä ja suhteita naisiin ja elää selibaatissa, äärimmillään jopa erossa yhteiskunnasta. MGTOW koostuu heteromiehistä. MGTOW on antifeministinen liike, jossa sukupuolten tasa-arvo nähdään valheena ja propagandana.
MGTOW-liikkeessä miesten nähdään olevan uhreja suhteissa naisten kanssa. Elämäntapaa viettävät pyrkivät vastustamaan suuntausta jossa miehen tulisi olla sekä todella rikas että hyvännäköinen kelvatakseen naisille. Liikkeessä mies luopuu näistä epärealistisiksi koetuista odotuksista ja ryhtyy elämään pelkästään itselleen.
Liikkeessä miehet pyrkivät katkaisemaan välit vastakkaiseen sukupuoleen ja heidän mielestään feminismi on raunioittanut yhteiskunnan. Liikkeessä miehet näkevät naiset uhkana, sillä naisten oletetaan vievän heiltä rahat ja vaativan elatusta lapsille, jotka eivät välttämättä ole heidän. MGTOW on miesten separatistinen liike, jossa heteromiehet rajoittavat kanssakäymisestä naisten kanssa, eivät solmi avioliittoa eivätkä hanki lapsia. MGTOW:n kannattajat sanovat sen olevan suora reaktio feminismiin, josta on pelkkää haittaa sukupuolirooleille..
MGTOW on levinnyt myös Australiaan. MGTOW:sta on alkanut muodostua myös Teens Going Their Own Way (TGTOW) -liike, johon kuuluu 15-vuotiaita poikia.
Homoseksuaalisuus ei ole hyväksyttyä MGTOW-yhteisössä.
Farim
Farim on kaupunki sekä osa-alue eli sektori Guinea-Bissaussa. Se sijaitsee Farim- eli Cacheujoen varrella 110 kilometriä Bissausta koilliseen. Kaupunki on Oion alueen hallinnollinen keskus. Kaupungissa on 8 661 ja osa-alueella 48 264 asukasta (vuonna 2009, väestönlaskenta). Osa-alueen pinta-ala on 1 531,5 neliökilometriä.
Portugalilainen Cacheun sotilaskomentaja perusti Farimin vuonna 1641 Gebasta muuttaneita lançadoja varten. Sen nimi perustuu Kaabun valtakunnan alaisten mandinkapäälliköiden nimitykseen. Vuonna 1696 portugalilaiset rakensivat Farimiin Cacheun alaisen linnakkeen. Sen kautta myytiin orjia, kolapähkinöitä, vahaa, norsunluuta sekä Buren ja Bambukin kultaa. Rappeutunutta linnaketta vahvistettiin 1800-luvulla, ja 1900-luvun vaihteessa se toimi portugalilaisten valloitusretkien tukikohtana.
Paikkakunnan kaupallinen merkitys lisääntyi portugalilaisten saatua alueen hallintaansa vuonna 1913. Farimiin pystytettiin julkisia rakennuksia ja kauppahuoneita ja vuonna 1918 se sai kaupungin statuksen. Tärkeimmät vientiartikkelit olivat maapähkinät ja puutavara, joiden kauppaa hallitsivat libanonilaiset ja syyrialaiset yrittäjät.
1960-luvulla alkanut itsenäisyystaistelu lamaannutti kaupankäynnin ja sai osan asukkaista pakenemaan kaupungista. Guinea-Bissaun itsenäistyttyä Farim oli maan köyhimmän alueen pääkaupunki. Sen kehitysnäkymät perustuvat kaupungin lähellä sijaitsevan suuren fosfaattiesiintymän hyödyntämiseen, jonka oli määrä alkaa vuonna 2015. Hankkeen etenemistä vaikeuttavat Guinea-Bissaun poliittinen epävakaisuus sekä Senegalin Casamancen alueen levottomuudet. Myös ympäristöjärjestöt ovat ilmaisseet huolensa suunnitellun avolouhoksen vaaroista.
Kansallinen koulutuksen arviointikeskus
Kansallinen koulutuksen arviointikeskus (lyh. Karvi; ) on itsenäinen koulutuksen arviointivirasto, joka arvioi koulutusta sekä opetuksen ja koulutuksen järjestäjien toimintaa varhaiskasvatuksesta korkeakoulutukseen ja tuottaa tietoa koulutuspoliittista päätöksentekoa ja koulutuksen kehittämistä varten. Sen arviointimuotoja ovat laatujärjestelmien auditoinnit, oppimistulosten arvioinnit (esimerkiksi perusopetuksessa ja toisen asteen koulutuksessa) sekä teema- ja järjestelmäarvioinnit. Keskuksen tulee myös tukea opetuksen ja koulutuksen järjestäjiä ja korkeakouluja arviointia ja laadunhallintaa koskevissa asioissa ja kehittää koulutuksen arviointia. Arviointikeskuksen tehtävistä ja organisoinnista on säädetty laissa.
Keskus aloitti toimintansa toukokuussa 2014, kun Korkeakoulujen arviointineuvoston, Koulutuksen arviointineuvoston ja Opetushallituksen arviointitoiminnot yhdistettiin.
Esityksen mukaan Ylioppilastutkintolautakunta ja Kansallinen koulutuksen arviointikeskus liitetään Opetushallituksen uuden viraston itsenäisiksi osiksi vuonna 2018.
Arviointikeskuksen organisaatioon kuuluu arviointineuvosto, korkeakoulujen arviointijaosto ja kolme osaamisyksikköä: yleissivistävä koulutus ja varhaiskasvatus, ammatillinen koulutus sekä korkeakoulutus ja vapaa sivistystyö. Keskus työllistää noin 50 työntekijää. Keskuksen toimipisteet sijaitsevat Helsingissä ja Jyväskylässä. Esimerkkejä Karvin tekemistä arvioinneista eri koulutusasteilla:Kansallinen koulutuksen arviointikeskus on Suomessa vastuussa yliopistojen ja ammattikorkeakoulujen tarjoaman koulutuksen arvioinnista. Kolme tärkeintä arviointityyppiä ovat korkeakoulujen laatujärjestelmien auditoinnit, koulutusjärjestelmää koskevat teema-arvioinnit ja tekniikan tutkinto-ohjelmien akkreditoinnit. Karvin tekemän auditoinnin läpäisseet korkeakoulut ja ammattikorkeakoulut saavat laatuleiman, joka osoittaa, että kyseisessä organisaatiossa käytetty laatujärjestelmä vastaa eurooppalaisia periaatteita ja suosituksia ja täyttää myös kansalliset kriteerit korkeakoulujen laadunhallinnasta. Laatuleima on voimassa kuusi vuotta sen myöntämisestä.
Luettelo televisiosarjan Taotao, pieni pandakarhu jaksoista
Tämä on luettelo televisiosarjan Taotao, pieni pandakarhu jaksoista.
Albania kesäolympialaisissa 2012
Albania osallistui vuoden 2012 olympialaisiin yhdeksänhenkisellä joukkueella. Maa otti osaa viiteen eri urheilulajiin, eikä voittanut yhtäkään mitalia
Albania otti osaa olympialaisiin historiassaan seitsemännen kerran. Ensi kerran se osallistui olympialaisiin vuoden 1972 kisoissa.
Albaniaa edustanut painonnostaja Pulaku Hysen jäi kiinni dopingista.
Pyhän Jaakon kirkko (Stanstead Abbotts)
Pyhän Jaakon kirkko on käytöstä poistettu anglikaanikirkko Stanstead Abbottsin kylässä Englannissa Kirkkoa hoitaa Churches Conservation Trust.
Kuusi hautamonumenttia on Grade II -luokan suojelussa. Buxtonin perheen muistomerkin suunnitteli vuonna 1881 Alfred Waterhouse , John Rowleyn kalkkikivestä valmistettu muistomerkki on vuodelta 1746, Hankinin perheen monumentti on vuodelta 1809, Joseph Clarken muistomerkki on vuodelta 1725 ja William Allenin monumentti vuodelta 1827. Lisäksi kirkkomaalla on kaksi muistomerkkiä, joista tammipuisen tekstiä ei pysty kulumisen vuoksi lukemaan. 1800-luvun alusta peräisin olevalla monumentilla on valurautainen suojakaide.
Cergy-Pontoisen yliopisto
Cergy-Pontoisen yliopisto (ransk. "L’université de Cergy-Pontoise" eli "UCP") on vuonna 1991 perustettu yliopisto, joka sijaitsee Cergy-Pontoisessa, Ranskassa. Yliopistossa on yli 15 000 opiskelijaa. Kansainvälisten vertailujen perusteella yliopistoa pidetään yhtenä Ranskan parhaista.
Yliopisto on yhteistyössä Institut d’études politiques de Saint-Germain-en-Layen kanssa.
The Chainsmokers
The Chainsmokers on yhdysvaltalainen tuottaja- / DJ-duo, jonka jäseninä ovat Andrew "Drew" Taggart ja Alex Pall. Duo nousi suureen tietoisuuteen vuonna 2014 julkaistulla kappaleella ”Selfie”, joka nousi useissa maissa listojen kärkeen. Heidän debyytti-EP:nsä, ”Bouquet”, julkaistiin lokakuussa 2015. EP:llä ollut kappale ”Roses” nousi US Billboardin Hot 100:n huipulle. Yhdessä Dayan kanssa tehdystä ”Don’t Let Me Down” -kappaleesta tuli kaksikon ensimmäinen top 5 -sijoituksen saanut single. Kaksikko voitti myöhemmin samana vuonna Grammy-palkinnon parhaasta EDM-kappaleesta, kun syksyllä 2016 julkaistu ”Closer” nousi listojen kärkeen ympäri maailman.
Duon toinen EP "Collage" julkaistiin marraskuussa 2016, sisältäen duon edellisiä singlejä. Heidän ensimmäinen studioalbuminsa "Memories...Do Not Open" julkaistiin huhtikuussa 2017.
The Chainsmokers on vieraillut Suomessa ensimmäisen kerran Ruisrockissa 2016, jonka jälkeen myöhemmin samana vuonna The Circus -yökerholla Helsingissä. Kaksikko tähditti myös Weekend Festival -festivaaleja Helsingissä elokuussa 2017.
Luettelo televisiosarjan Kapteeni Planeetta jaksoista
Tämä on luettelo televisiosarjan Kapteeni Planeetta jaksoista.
Gerard Majella
Pyhä Gerard Majella C.Ss.R (6. huhtikuuta 1726 Muro – 16. lokakuuta 1755 Caposele) oli italialainen maallikkoveli ja redemptoristi, joka tunnetaan odottavien äitien suojeluspyhimyksenä ja ihmeidentekijänä. Pyhimys toimi ensin räätälinä ja yritti menestyksettä ruveta fransiskaaniksi ja erakoksi, mutta liittyi onnistuneesti pyhän Alphonsus Maria de Liguorin redemptoristeihin 1749. Autuas paavi Pius IX julisti vuonna 1877 redemptoristin harjoittaneen sankarillisia hyveitä, paavi Leo XIII julisti hänet autuaaksi 29. tammikuuta 1893 ja pyhimys paavi Pius X julisti hänet pyhimykseksi 11. joulukuuta 1904. Hänen juhlaansa vietetään 16. lokakuuta eli päivänä jona hän kuoli tuberkuloosiin.
Gerard Majella syntyi 6. huhtikuuta 1726 ja kastettiin samana päivänä Muron katedraalissa, noin 80 kilometrin päässä Napolista, yhdeksi vanhempiensa viidestä lapsesta. Gerard harjoitti hartautta pyhää eukaristiaa ja Madonnaa kohtaan jo lapsena ja hänen äitinsä kuvaili tämän viettäneen aikaa kirkossa polvillaan ehtoollisen edessä. 14-vuotiaana Gerard vastaanotti konfirmaation sakramentin ja tämän ikäisenä myös Gerardin isä, räätälinä toiminut Dominic Majella, kuoli ja poika keskeytti koulunsa sekä joutui tienaamaan oman elantonsa ja tukemaan leskeytynyttä äitiään ja sisariaan. Gerard meni oppipojaksi toiselle räätälille nimeltä Pannuto ja toimi lopulta omatoimisena räätälinä, jolloin hän saattoi antaa enemmän rahaa säälimilleen köyhille. Pyhimys tunsi kutsumusta hengelliseen elämään ja kysyi eräästä kapusiiniluostarista sedältään pääsyä postulantiksi, mutta häntä pidettiin liian hauraana. Gerardin ollessa 16-vuotias Lacedognan piispa etsi itselleen palvelijaa, joksika Majella ryhtyi ja hän myös pysyi tässä virassa kolme vuotta piispan kuolemaan saakka. Gerard kaipasi yhä hengelliseen elämään, mutta koska häntä ei oltu päästetty kapusiiniksi, hän päätti ruveta erakoksi, tässä kuitenkaan onnistumatta. Vuonna 1745 eräs redemptoristipappi vieraili Murossa, jolloin Gerard kuuli ensimmäistä kertaa redemptoristeista ja vuonna 1749 Murossa pidetyn mission yhteydessä mies pyysi päästä jäseneksi kongregaatioon. Redemptoristi-isä Paul Cafaro kuitenkin kieltäytyi ottamasta Gerardia vastaan, pitäen tätä kyvyttömänä redemptoristiveljen työhön, mutta myöhemmin Gerard onnistui suostuttelemaan tämän puolelleen ja isä Cafaro kirjoitti tästä suosituskirjeen Iliceton luostariin, jossa kertoi lähettävänsä sinne “hyödyttömän veljen”. Pyhä Gerard hyväksyttiin lopulta postulantiksi ja hän valitsi isä Cafaron hengelliseksi ohjaajakseen. Hän teki hengellisen professionsa 21. syyskuuta 1752. Pyhä Gerard vietti aikaansa esimerkiksi räätälinä, kerjäläisenä ja pappien seurana missioilla ja retreteillä. Kokonaisuudessaan veli ehti olla redemptoristina noin kuusi vuotta, kuollen 16. lokakuuta 1755.
Tragic Illusion 25 (The Rarities)
Tragic Illusion 25 (The Rarities) on brittiläisen Paradise Lostin kokoelma-albumi, joka julkaistiin vuonna 2013 levymerkillä Century Media Records.
Linnalan kauppakoulu
Linnalan kauppakoulu, vuosina 1905–1939 Viipurissa toiminut yksityinen kauppakoulu, on yksi sotia edeltävän ajan pitkäikäisimmistä yksityisistä kauppakouluista. Koulun nimenä oli aluksi Viipurin kauppakoulu; alkuaikoina koululla on saattanut olla haaraosastoja Käkisalmessa, Lappeenrannassa ja Savonlinnassa. Koulun perustaja ja pitkäaikainen johtaja Lars Ivar Öhman muutti vuoden 1909 lopussa nimensä Lauri Ivar Linnalaksi, minkä jälkeen koulun nimeksi vakiintui Linnalan kauppakoulu vuoteen 1925 mennessä. L.I. Linnala toimi myös kirjanpidon tuntiopettajana Viipurin reaalilyseossa vuosina 1909 – 1914.
Koulun toimitilat sijaitsivat aluksi Brahenkatu 16:ssa, myöhemmin Maununkatu 11:ssä. Ilmoituksista voi päätellä, että koulussa järjestettiin parista kuukaudesta puoleen vuoteen kestäviä kursseja sekä päivä- että iltaopetuksena.
Seitsemän (novellikokoelma)
Seitsemän – Titanic-novelleja on Aino Kallaksen novellikokoelma. Sen on julkaissut vuonna 1914 Otava. Novellien aiheena on vuonna 1912 uponnut "Titanic".
Lähes päivälleen "Titanicin" haaksirikon jälkeen Kallas kirjoitti päiväkirjaansa: "Aloitin tänään novellisarjan "Titanic"". Vaikka hän lokakuussa 1913 epäili päiväkirjassa, ettei työ valmistu, ensimmäiset versiot olivat valmiina marraskuussa ja painoon novellit lähtivät helmikuussa 1914. Teosta on Kallaksen tuotannosta tutkittu vähän.
Kallaksen elämäkerran kirjoittaja Silja Vuorikuru luonnehtii kokoelmaa dramaattiseksi ja runsaasti symboliikkaa sisältäväksi, Kallaksen teoksista kokeellisimmaksi. Novellien nimet ovat mahtipontisia. Kallas tutki perusteellisesti aihetta käsittelevä lähdemateriaalia, vaikka osasi englantia huonosti.
Vuorikuru muistuttaa, että Kallas oli menettänyt isänsä merelle ja toteaa, että siksi kokoelmaa helposti tulkitaan sen tapahtuman kautta.
Aikalaiskritiikki suhtautui teokseen nuivasti. Kallas pahastui erityisesti V. A. Koskenniemen suorastaan vihamielisestä kritiikistä, jossa tämä syytti kokoelmaa melodramaattisuudesta ja aiheen turhasta paisuttelusta.
Myös Kallaksen uskovainen sisar Aune Krohn paheksui vielä ilmestymätöntä teosta ja epäili ettei se sovi yhteen kristillisen maailmankatsomuksen kanssa. Aune Krohn oli itse laatinut uuden suomennoksen Titaniciin yhdistetystä virrestä "Nearer my God, to Thee" ("Sua kohti, Herrani").
Loukkumäki
Loukkumäki on Uudenmaan korkein kohta, joka sijaitsee Karkkilan kaupungissa. Sen korkeus on 174 metriä merenpinnasta. Loukkumäen päällä sijaitsee käytöstä poistettu lintu- ja näkötorni.
Noppamies
Noppamies () on George Cockroftin nimellä "Luke Rhinehart" julkaisema kirja vuodelta 1971. Teoksen päähenkilö on psykiatri nimeltä Luke Rhinehart, joka alkaa tehdä ratkaisuja elämässään noppaa heittämällä.
Akraífnio
Akraífnio (; myös "Akréfnio") on Kreikan kylä, joka kuuluu hallinnollisesti Orchomenóksen kuntaan, Boiotian alueyksikköön ja Keski-Kreikan alueeseen. Aiemmin kylä kuului Akraifnían kuntaan ja vuodesta 2011 lähtien Orchomenóksen kunnan Akraifnían kunnallisyksikköön. Akraífnio muodostaa oman kyläyhdyskuntansa (Τοπική Κοινότητα Ακραιφνίου, "Topikí Koinótita Akraifníou"). Kylän väkiluku on 1 058 (vuonna 2011).
Akraífnio sijaitsee Ptóo-vuoren länsipuolella ja Ylíki-järven luoteispuolella linnuntietä noin 17 kilometriä pohjoisluoteeseen Thívasta ja noin 108 kilometriä luoteeseen Ateenasta. Kylä on asutettu 700-luvulla ja rakennettu noin 225 metrin korkeuteen. Akraífnio on perinyt nimensä antiikin ajan Akraifian kaupungilta, jonka arkeologinen kohde, mukaan lukien akropolis eli linnavuori, sijaitsee nykyisen kylän eteläpuolella. Ptóo-vuori eli antiikin Ptoion oli merkittävä kulttipaikka. Kylän lähialueen muihin nähtävyyksiin kuuluvat muun muassa Pyhän Yrjön ("Ágios Geórgios") bysanttilaisaikainen kirkko, Kókkinossa sijaitseva Pelagian luostari ("Moní Pelagías") sekä Sarakinón luola.
Amygdaleónas
Amygdaleónas (; ; myös "Amigdaleón(as)") on Kreikan kaupunki, joka kuuluu hallinnollisesti Kaválan kuntaan, Kaválan alueyksikköön ja Itä-Makedonian ja Traakian alueeseen. Aiemmin kaupunki kuului Fílippoin kuntaan ja vuodesta 2011 lähtien Kaválan kunnan Fílippoin kunnallisyksikköön. Amygdaleónas muodostaa oman kaupunkiyhdyskuntansa (Τοπική Κοινότητα Αμυγδαλεώνος, "Topikí Koinótita Amygdaleónos"). Kaupungin väkiluku on 2 724 (vuonna 2011).
Amygdaleónaksen pieni kaupunki sijaitsee noin viisi kilometriä Kaválasta luoteeseen. Osmanivallan aikana asutus tunnettiin nimillä "Madelmí" (Μαδεμλί) ja "Bantém Tsiflíki" (Μπαντέμ Τσιφλίκι), ja sen väestö oli pääosin turkkilaista. Kreikan ja Turkin väestönvaihdon jälkeen asukkaiksi tuli kreikkalaisia Pontoksen alueelta. Kylän nykyinen nimi samoin kuin aiempi turkkilainen nimi viittaavat manteleihin.
Heti Amygdaleónaksen luoteispuolella sijaitsee Amygdaleónaksen sotilaslentokenttä, joka toimi myös Kaválan lentoasemana ennen nykyisen Kaválan kansainvälisen lentoaseman valmistumista. Kylän eteläpuolella sijaitsee Amygdaleónaksen metsä, joka on suojeltu esteettisten ja luontoarvojensa vuoksi.
Áraxos
Áraxos () on Kreikan kylä, joka kuuluu hallinnollisesti Dytikí Achaḯan kuntaan, Akhaian alueyksikköön ja Länsi-Kreikan alueeseen. Aiemmin kylä kuului Lárissoksen kuntaan ja vuodesta 2011 lähtien Dytikí Achaḯan kunnan Lárissoksen kunnallisyksikköön. Kylän väkiluku on 445 (vuonna 2011).
Áraxos sijaitsee Peloponnesoksen niemimaan luoteisosassa noin 14 kilometriä länteen Káto Achaḯan kaupungista ja noin 40 kilometriä lounaaseen Patraksesta. Kylä on samannimisessä Áraxoksen niemessä, joka tunnettiin jo antiikin aikana nimellä "Araksos". Heti kylän kaakkoispuolella sijaitsee Áraxoksen lentoasema, joka toimii myös sotilaslentokenttänä. Niemessä sijaitsee Lámia-järvi ja niemen kärjessä Pápaksen laguuni.
Áraxos muodostaa myös laajemman kyläyhdyskunnan (Τοπική Κοινότητα Αράξου, "Topikí Koinótita Aráxou"), johon kuuluvat varsinaisen Áraxoksen kylän lisäksi kylät Akrotírio Aráxou, Kalógria ja Taxiárches. Koko yhdyskunnan väkiluku on 509.
Brálos
Brálos (, myös "Brállos", Μπράλλος) on Kreikan kylä, joka kuuluu hallinnollisesti Amfíkleia-Eláteian kuntaan, Fthiotiin alueyksikköön ja Keski-Kreikan alueeseen. Aiemmin kylä kuului Amfíkleian kuntaan ja vuodesta 2011 lähtien Amfíkleia-Eláteian kunnan Amfíkleian kunnallisyksikköön. Kylän väkiluku on 114 (vuonna 2011).
Brálos sijaitsee Kallídromo-vuoren rinteellä linnuntietä noin 20 kilometriä etelään Lamíasta. Sen kautta kulkee Eurooppatie E65. Ensimmäisen maailmansodan aikana kylässä toimi brittien sotasairaala, ja tätä perua kylässä on myös brittijoukkojen hautausmaa. Toisessa maailmansodassa kylä oli yksi vuoden 1941 Thermopylain taistelun taistelupaikoista.
Brálos muodostaa myös laajemman kyläyhdyskunnan (Τοπική Κοινότητα Μπράλου, "Topikí Koinótita Brálou"), johon kuuluvat varsinaisen Bráloksen kylän lisäksi kylät Áno Brálos ja Stathmós. Koko yhdyskunnan väkiluku on 280.
Éxo Goniá
Éxo Goniá () on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 326 (vuonna 2011).
Éxo Goniá sijaitsee Thíran keskiosissa noin kahdeksan kilometriä kaakkoon saaren pääkaupungista Firásta. Se on rakennettu saaren korkeimman kohdan Profítis Ilías -vuoren pohjoisrinteelle. Kylän pohjoispuolella sijaitsee Vóthonas ja lounaispuolella Pýrgos. Éxo Goniá on perinteinen maanviljelyskylä, jossa viljelään erityisesti viiniä, ja jossa on suhteellisen vähän turismia. Kylän merkittävin rakennus on Pyhälle Kharalampokselle ("Ágios Charálampos") omistettu kirkko, joka on osa vuonna 1705 rakennettua luostaria.
Éxo Goniá muodostaa myös laajemman kyläyhdyskunnan (Τοπική Κοινότητα Έξω Γωνιάς, "Topikí Koinótita Éxo Goniás"), johon kuuluu varsinaisen Éxo Gonián kylän lisäksi Perivólian kylä. Koko yhdyskunnan väkiluku on 395. Éxo Gonián koillispuolella sijaitsee Santorínin lentokenttä.
Karavóstamo
Karavóstamo () on Kreikan kylä, joka sijaitsee Ikarían saarella. Se kuuluu hallinnollisesti Ikarían kuntaan, Ikarían alueyksikköön ja Pohjois-Egean saarten alueeseen. Aiemmin kylä kuului Évdiloksen kuntaan ja vuodesta 2011 lähtien Ikarían kunnan Évdiloksen kunnallisyksikköön. Karavóstamo muodostaa oman kyläyhdyskuntansa (Τοπική Κοινότητα Καραβοστάμου, "Topikí Koinótita Karavostámou"). Kylän väkiluku on 499 (vuonna 2011).
Karavóstamo sijaitsee Ikarían pohjoisrannikolla noin 31 kilometriä länteen saaren pääkaupungista Ágios Kírykoksesta ja itään Évdiloksen kylästä. Kylä koostuu alakylästä ja yläkylästä. Alakylässä on pieni satama, ja myös kylän nimi viittaa sen toimimiseen laivojen ankkuripaikkana.
Kylän lähellä virtaa Áris-joki, jossa on useita vanhoja vesimyllyjä.
Kástro (Elis)
Kástro () on Kreikan kylä, joka sijaitsee Peloponnesoksen niemimaan länsiosassa. Se kuuluu hallinnollisesti Andravída-Kyllínin kuntaan, Eliksen alueyksikköön ja Länsi-Kreikan alueeseen. Aiemmin kylä kuului Kástro-Kyllínin kuntaan ja vuodesta 2011 lähtien Andravída-Kyllínin kunnan Kástro-Kyllínin kunnallisyksikköön. Kylän väkiluku on 1 015 (vuonna 2011).
Kástron kylä sijaitsee lähes Peloponnesoksen niemimaan länsikärjessä linnuntietä noin 37 kilometriä luoteeseen Pýrgoksesta ja noin 67 kilometriä lounaaseen Patraksesta. Kylä on saanut nimensä, suomeksi ”Linna”, siellä sijaitsevasta keskiaikaisesta Chlemoútsin linnasta. Kylä on rakennettu linnakukkulan länsirinteelle.
Kástro muodostaa myös laajemman kyläyhdyskunnan (Τοπική Κοινότητα Κάστρου, "Topikí Koinótita Kástrou"), johon kuuluvat varsinaisen Kástron kylän lisäksi kylät Análipsi, Kalamiá, Karaváki, Loutrá Kyllínis ja Psilí Ráchi. Koko yhdyskunnan väkiluku on 1 089.
Katákolo
Katákolo (; ) on Kreikan kylä, joka sijaitsee Peloponnesoksen niemimaan länsirannikolla Kyparissíanlahden pohjoisrannalla. Se kuuluu hallinnollisesti Pýrgoksen kuntaan, Eliksen alueyksikköön ja Länsi-Kreikan alueeseen. Kylän väkiluku on 509 (vuonna 2011).
Katákolo sijaitsee noin 12 kilometriä länteen Pýrgoksen kaupungista, jonka satamana se toimii. Katákolo muodostaa myös laajemman kyläyhdyskunnan (Τοπική Κοινότητα Κατακόλου, "Topikí Koinótita Katakólou"), johon kuuluu varsinaisen Katákolon kylän lisäksi kylä Ágios Andréas. Koko yhdyskunnan väkiluku on 513.
Katákolo on suosittu turistikohde ja risteilysatama, jonka kautta vieraillaan erityisesti antiikin Olympian arkeologisella alueella. Ágios Andréaksen alue toimi myös antiikin aikana yhtenä Olympian satamista. Keskiajalla Ágios Andréaksessa sijaitsi Pontikókastron linna. Katákolossa toimii Antiikin kreikkalaisen tekniikan museo.
Lagonísi
Lagonísi () on Kalývia Thorikoún kaupungin kaupunginosa Saronikóksen kunnassa Itä-Attikassa Kreikassa.
Lagonísi, suomeksi ”Jänissaari”, sijaitsee pienellä niemellä Saroninlahden rannalla linnuntietä noin 7,5 kilometriä etelälounaaseen Kalývia Thorikoún keskustasta ja noin 26 kilometriä kaakkoon Ateenan keskustasta. Se on osa niin kutsuttua Ateenan Rivieraa. Kaupunginosassa on kalliita yksityistaloja ja hotelli sekä rantoja.
Leontário
Leontário (; ) eli Kántza (Κάντζα) on Kreikan kaupunki, joka sijaitsee Ateenan metropolialueen itäosassa. Se kuuluu hallinnollisesti Pallínin kuntaan, Itä-Attikan alueyksikköön ja Attikan alueeseen. Leontário on osa Pallínin kaupunkiyhdyskuntaa. Kaupungin väkiluku on 5 929 (vuonna 2011).
Leontárion kaupunki sijaitsee linnuntietä noin 11 kilometriä itään Ateenan keskustasta, ja se on Ateenan esikaupunkialuetta. Kaupungin nimi oli vuoteen 1954 saakka Kántza, ja se tunnetaan usein edelleen myös tällä nimellä. Kaupungin kirkko on omistettu Neitsyt Marian kuolonuneen nukkumiselle ("Koimíseos Theotókou"). Kaupungin lähellä sijaitsee Ateenan metron ja paikallisjunien asema Paianía-Kántza.